
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

' “ ~ 27 Ιανουάριου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΠΟΛΙΤΙΣΜΟΥ ΚΑΙ ΕΚΠΑΙ¬ 
ΔΕΥΣΗΣ ΑΝΔΡΕΑΣ ΛΕΝΤΑΚΗΣ» και κύρωση του 
οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός Οργανικών Θέσεων Εθελοντών Μακράς 
Θητείας. 2 

Τροποποίηση της 94786/22.5.1967 απόφασης του Υ¬ 
πουργού Οικονομικών. 3 


ΠΡΟΕΔΡΙΚΑ ΔΙΑΤΑΓΜΑΤΑ 

0) 

Έγκριση σύστασης του κοινωφελούς ιδρύματος με την ε¬ 
πωνυμία «ΙΔΡΥΜΑ ΠΟΛΙΤΙΣΜΟΥ ΚΑΙ ΕΚΠΑΙΔΕΥΣΗΣ 
ΑΝΔΡΕΑΣ ΛΕΝΤΑΚΗΣ» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την αριθ. 18927/12-6-1997 πράξη της συμβολαιο¬ 
γράφου Αθηνών Δήμητρας Ιωάννου του Λουκά, όπως 
τροποποιήθηκε με τις με αριθ. 14963/24-12-1997, 
15174/16.10.1998 πράξεις της συμβολαιογράφου Αθη¬ 
νών Ελένης Λιακάκου-Ποταμιάνου, με την οποία η Φωτει¬ 
νή Ανδρέα Λεντάκη συνέστησε Κοινωφελές ίδρυμα με την 
επωνυμία «ΙΔΡΥΜΑ ΠΟΛΙΤΙΣΜΟΥ ΚΑΙ ΕΚΠΑΙΔΕΥΣΗΣ ΑΝ¬ 
ΔΡΕΑΣ ΛΕΝΤΑΚΗΣ» και με έδρα την Αθήνα. 

2. - Τις διατάξεις των άρθρων: α) 95 και 98 του 
Α.Ν.2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. -Τις από 1.6.1998 και 2 1.10.1 998 γνωμοδοτήσεις του 
Συμβουλίου Εθνικών Κληροδοτημάτων. 

4. - Την αριθ. 1107147/1239/006Α/4-10-96 (ΦΕΚ 992Β’) α¬ 
πόφαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών. 


Με πρόταση των Υπουργών Εσωτερικών-Δημόσιας Δι¬ 
οίκησης & Αποκέντρωσης, Εθνικής Παιδείας & Θρησκευ¬ 
μάτων, Πολιτισμού, Τύπου & Μέσων Μαζικής Ενημέρω¬ 
σης και του Υφυπουργού Οικονομικών, αποφασίζουμε: 

Άρθρο μόνο 

1. - Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΠΟΛΙΤΙΣΜΟΥ ΚΑΙ ΕΚΠΑΙ¬ 
ΔΕΥΣΗΣ ΑΝΔΡΕΑΣ ΛΕΝΤΑΚΗΣ», η οποία έγινε από την 
Φωτεινή Ανδρέα Λεντάκη με τη με αριθμό 18927/12-6- 
1997 πράξη της συμβολαιογράφου Αθηνών Δήμητρας Ιω¬ 
άννου του Λουκά, όπως τροποποιήθηκε με τις με αριθμό 
14963/24-12-1997,15174/16.10.1998 πράξεις της συ μ βο- 
λαιογράφου Αθηνών Ελένης Λιακάκου-Ποταμιάνου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εσωτερικών Δημόσιας Διοίκησης & Αποκέντρωσης, 
Εθνικής Παιδείας & Θρησκευμάτων, Πολιτισμού, Τύπου & 
Μέσων Μαζικής Ενημέρωσης και του Υφυπουργού Οικο¬ 
νομικών, και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του 
Α.Ν.2039/39 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκαέξι 
(16) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία: «ΙΔΡΥΜΑ ΠΟΛΙΤΙΣΜΟΥ ΚΑΙ ΕΚΠΑΙ¬ 
ΔΕΥΣΗΣ ΑΝΔΡΕΑΣ ΛΕΝΤΑΚΗΣ» 

ΑΡΘΡΟ 1 

Μορφή - Επωνυμία - Σφραγίδα - Έδρα 

1.- Το κοινωφελές ίδρυμα με την επωνυμία «ΙΔΡΥΜΑ 
ΠΟΛΙΤΙΣΜΟΥ ΚΑΙ ΕΚΠΑΙΔΕΥΣΗΣ ΑΝΔΡΕΑΣ ΛΕΝΤΑΚΗΣ», 
που συστάθηκε από τη Φωτεινή Ανδρέα Λεντάκη με τη με 
αριθμό 18927/12-6-1997 πράξη της συ μβολαιογράφου Α¬ 
θηνών Δήμητρας Ιωάννου του Λουκά, όπως τροποποιή¬ 
θηκε με τις με αριθμό 14963/24-12-1997, 15174/ 
16.10.1998 πράξεις της συμβολαιογράφου Αθηνών Ελέ¬ 
νης Λιακάκου-Ποταμιάνου, αποτελεί νομικό πρόσωπο ι¬ 
διωτικού δικαίου και διέπεται από τις διατάξεις της παρα¬ 
πάνω συστατικής πράξης του παρόντος οργανισμού, του 
Α.Ν.2039/39, όπως κάθε φορά ισχύει ο νόμος αυτός και 

των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. - Η σφραγίδα του Ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο την επωνυμία του ι¬ 
δρύματος, και στο μέσον αυτής την έδρα και το έτος έ¬ 
γκρισης της σύστασής του. 

Για τις σχέσεις του Ιδρύματος με την αλλοδαπή, η επω¬ 
νυμία και το περιεχόμενο της σφραγίδας μεταφράζονται 
στην Αγγλική γλώσσα. 

3. - Έδρα του Ιδρύματος ορίζεται η πόλη των Αθηνών Ατ¬ 
τικής 

ΑΡΘΡΟ 2 
Σκοποί 

Σκοποί του Ιδρύματος είναι: 

α. Η συγκέντρωση, έκδοση και ταξινόμηση του συγγρα¬ 
φικού και εν γένει πνευματικού έργου του ΑΝΔΡΕΑ ΛΕ- 
ΝΤΑΚΗ, των ΑΠΑΝΤΩΝ του, καθώς δευτερευόντως και 
άλλων προσωπικοτήτωντης Επιστήμης, της Πολιτικής και 
της Τέχνης. 

β. Η οργάνωση υπό του Ιδρύματος Κεντρικής Βιβλιοθή¬ 
κης, Κέντρου Έρευνας και Τεκμηρίωσης, ως φορέας συλ¬ 
λογής, συγκεντρώσεως, κατατάξεως, ταξινομήσεως, και 
προωθήσεως προς το ευρύ κοινό όλου του υλικού του, α- 
ποτελουμένου εκ βιβλίων, περιοδικών, αλλά και εκ συγ¬ 
χρόνων μέσων μεταφοράς των γνώσεων της Επιστήμης, 
της Πολιτικής και της Τέχνης. 

γ. Η οργάνωση και επίβλεψη συστήματος Βιβλιοθηκών 
σε ολόκληρη την χώρα. Η εκπόνηση και έκδοση Πολιτι¬ 
κών, Ιστορικών, Περιβαντολλογικών, Πολιτιστικών Μελε¬ 
τών και μελετών ποιότητας ζωής γενικά, καθώς και σχετι¬ 
κών βιβλιογραφικών δελτίων. 

δ. Η οργάνωση και πραγματοποίηση μαθημάτων, κα¬ 
θώς και εκπαιδευτικών προγραμμάτων. 

ε. Η παροχή υποτροφιών σε αριστεύοντες φοιτητές των 
Τμημάτων Επικοινωνίας, Πολιτικών και Κοινωνικών Επι¬ 
στημών των ΑΕΙ. 

στ. Η οργάνωση και πραγματοποίηση επιμορφωτικών 
προγραμμάτων σε στελέχη της Τοπικής Αυτοδιοίκησης. 

ζ. Η οργάνωση βάσης δεδομένων Τοπικής Αυτοδιοίκη¬ 
σης. 

η. Η συμμετοχή σε καινοτομικά προγράμματα με τη συ¬ 
νεργασία του δημόσιου Τομέα ή και της Αυτοδιοίκησης 
πρώτου και δευτέρου βαθμού, μη κερδοσκοπικών Οργα¬ 
νισμών για την επίτευξη των σκοπών του στα πλαίσια της 
Ευρωπαϊκής Ενωσης. 

ΑΡΘΡΟ 3 

Μέσα για την επίτευξη των σκοπών 

1. Για την επίτευξη των σκοπών του, το Ιδρυμα αποβλέ¬ 
πει: 

α. Στη συνεργασία με φορείς του δημόσιου ή ιδιωτικού 
τομέα ή με διεθνείς φορείς και οργανισμούς, 
β. Στην οργάνωση Κέντρου Τεκμηρίωσης Βιβλιοθήκης, 
γ. Στην οργάνωση ερευνητικών προγραμμάτων και ο¬ 
μάδων εργασίας σε σχέση με το αντικείμενο αυτό. 

δ. Στην ίδρυση και λειτουργία φορέων ή Οργανισμών ε¬ 
πιστημονικής και τεχνικής εκπαίδευσης. 

ε. Στην συνεχή επιδίωξη για την ανάπτυξη και μετάδοση 
γνώσεων και μεθόδων προσπελάσεως στα κείμενα της 
Αρχαίας γλώσσας, της Φιλοσοφίας και της Νεοελληνικής 
Γραμματολογίας. Στη δυνατότητα ενημερώσεως αλλο¬ 


δαπών επί των θεμάτων της ζωής και διανοήσεως των 
προγόνων μας με τη σύσταση εις μνήμη Ανδρέα Λεντάκη 
πανεπιστημιακής έδρας για τη διδασκαλία της Αρχαίας 
Ελληνικής Γλώσσας και Νεοελληνικής Γραμματολογίας 
σε πανεπιστήμια της Αιθιοπίας και άλλων πόλεων του ε¬ 
ξωτερικού. 

στ. Στη χρηματοδότηση ερευνών και δημοσιεύσεων, 
ζ. Στη χορήγηση οικονομικών ενισχύσεων για την προ¬ 
ώθηση ερευνών και μελετών, που σχετίζονται με τους 
σκοπούς του Ιδρύματος. 

η. Στη διοργάνωση συνεδρίων, σεμιναρίων και προβο¬ 
λών και την παραγωγή εκδόσεων και υλικού σε σχετικές 
οπτικές ή άλλες αποτυπώσεις οιασδήποτε τεχνολογίας 
με περιεχόμενο επιστημονικό, καλλιτεχνικό, εκπαιδευτικό 
κ.α., που σχετίζονται με τους σκοπούς του Ιδρύματος. 

θ. Στη δημιουργία και υλοποίηση προγραμμάτων δρά¬ 
σης που θα αποσκοπούν στην προώθηση της γνώσης και 
τη διάδοση της Ελληνικής και Ευρωπαϊκής καλλιτεχνικής 
και λογοτεχνικής δημιουργίας, συμβάλλοντας για μιαπαι- 
δεία και κατάρτιση υψηλού επιπέδου, καθώς και στην α¬ 
νάπτυξη των πολιτισμών κρατών-μελών της Ευρωπαϊκής 
Κοινότητας. 

ι. Στην ενίσχυση για την προώθηση του πολιτισμού και 
τη διατήρηση της πολιτιστικής κληρονομιάς, εφ’όσον δεν 
αλλοιώνονται οι όροι συναλλαγών και ανταγωνισμού στην 
Κοινότητα σε βαθμό αντίθετο με το κοινό συμφέρον με 
παρεμβάσεις, όπως οι εκδόσεις βιβλίων και η διενέργεια 
συνεδρίων. 

ια. Στη διαμόρφωση και διάδοση ουσιαστικών προτάσε¬ 
ων σε σχέση με την κοινωνική, οικονομική και πολιτισμική 
κρίση, τη συστηματική προώθηση και μελέτη των προ¬ 
βλημάτων της χώρας, αποβλέποντας στη διατύπωση εκ¬ 
συγχρονιστικών προτάσεων. Προς τούτο μπορεί να συ¬ 
γκροτεί ομάδες εργασίας και να διοργανώνει ημερίδες 
και συνέδρια. 

ιβ. Στην ανάληψη πρωτοβουλιών για τη δικαστική προ¬ 
στασία θεσμών και προσώπων. 

2. Γ ια την επίτευξη των σκοπών του το Ιδρυμα: 
α. Διοργανώνει συνεντεύξεις τύπου, ανακοινώνει εργα¬ 
σίες, πορίσματα και θέσεις που υιοθετεί και προβαίνει 
στην έκδοση περιοδικών και μη εντύπων και στην απο¬ 
στολή ειδικών δελτίων συναφών προς τους σκοπούς του. 

β. Προβαίνει σε κάθε άλλη αναγκαία ενέργεια για την ε¬ 
πίτευξη του σκοπού του. 

ΑΡΘΡΟ 4 
Περιουσία - Πόροι 

1. Περιουσία του Ιδρύματος αποτελούν: 

α) Ο εξοπλισμός του Πολιτικού Γ ραφείου του ΑΝΔΡΕΑ 
ΛΕΝΤΑΚΗ, αποτιμώμενος στο ποσό των δραχμών, ενός ε¬ 
κατομμυρίου διακοσίων χιλιάδων (1.200.000). 

β) Η βιβλιοθήκη του ΑΝΔΡΕΑ και της ΦΩΤΕΙΝΗΣ ΛΕ¬ 
ΝΤΑΚΗ, αποτελούμενη εκ δύο χιλιάδων (2.000) τόμων, 
Ελληνικών και ξένων Εκδόσεων, σημερινής αξίας είκοσι ε¬ 
νός εκατομμυρίων (21.000.000) δραχμών, 
γ) Ποσό δραχμών δέκα εκατομμυρίων (10.000.000). 

2. Πόροι του ιδρύματος είναι: 

α) Τα έσοδα από τη διάθεση εκδόσεων και αποτυπώσε¬ 
ων (καλλιτεχνικών ηχητικών, οπτικών ή άλλων οιασδήπο¬ 
τε τεχνολογίας) του Ιδρύματος. 

β) Τα έσοδα από τη διάθεση μελετών, ερευνών του Ι¬ 
δρύματος με μορφή παροχής υλικού πληροφοριών ή 
συμβουλευτικών υπηρεσιών. 

γ) Τα έσοδα από την διενέργεια Εκπαιδευτικών Προ¬ 
γραμμάτων, Σεμιναρίων και Συνεδρίων και κάθε εν γένει 
δραστηριότητα του Ιδρύματος, χωρίς να αναιρείται ο κοι¬ 
νωφελής του χαρακτήρας. 

δ) Τα πάσης φύσεως περιουσιακά στοιχεία που θα πα- 
ραχωρηθούν στο Ιδρυμα από φυσικά ή νομικά πρόσωπα 
δημοσίου ή ιδιωτικού δικαίου της ημεδαπής ή της αλλο¬ 
δαπής δια πράξεων εν ζωή ή αιτία θανάτου προς εξυπη¬ 
ρέτηση των σκοπών αυτού. 

ε) Οι δωρεές πάσης φύσεως, κληρονομιές, κληροδο¬ 
σίες. 

στ) Οι επιχορηγήσεις υπό του Κράτους ή οιουδήποτε 
φορέα του δημοσίου ή ιδιωτικού τομέα ή διεθνών οργανι¬ 
σμών, ιδίως χρηματοδοτήσεις προγραμμάτων από την 
Ε.Ε. 

ΑΡΘΡΟ 5 
Διοίκηση 

1. Το Ιδρυμα διοικείται από επταμελές Διοικητικό Συμ¬ 
βούλιο που αποτελείται από τους: 1) Φωτεινή χήρα Αν- 
δρέα Λεντάκη, ψυχολόγο- εκπαιδευτικό, κάτοικο Υμητ¬ 
τού, 2) Γιάννη Πανούσητου Αποστόλου, καθηγητή Πανε¬ 
πιστημίου, κάτοικο Αθηνών, 3) Δημήτριο Ευσταθιάδη, 
πολιτικό μηχανικό, κάτοικο Αργυρουπόλεως, 4) Φίλων 
Παρρησιάδη του Δημητρίου, οδοντίατρο-χειρούργο, κά¬ 
τοικο Αγίας Παρασκευής, 5) Μαρία Δουφεξοπούλου του 
Γεωργίου, καθηγήτρια Εθνικού Μετσοβίου Πολυτεχνεί¬ 
ου, κάτοικο Φιλοθέης, 6) Αννα συζ. Σωτηρίου Μπουλ- 
ντούμη, καθηγ.Αγγλικής, κάτοικο Ν.Κόσμου, 7) Αντώνιο 
Ρουπακιώτητου Ευαγγέλου, Δικηγόρο, κάτοικο Αθηνών. 

2. Απαρτία υπάρχει, όταν παρίστανται ή εκπροσωπού¬ 
νται στο Διοικητικό Συμβούλιο τέσσερα (4) μέλη. Εάν δεν 
υπάρξει απαρτία, η συνεδρίαση επαναλαμβάνεται με την 
ίδια απαρτία μετά από δύο (2) ημέρες, χωρίς έγγραφη 
πρόσκληση των μελών του. 

3. Ενα από τα επτά μέλη, η Φωτεινή Ανδρέου Λεντάκη εί¬ 
ναι ισόβια Πρόεδρος. Μετά την 15η Ιανουάριου του έτους 
2.000, ισόβιο μέλος του Ιδρύματος θα γίνει υποχρεωτικά 
ο Κωνσταντίνος Λεντάκηςτου Ανδρέου και της Φωτεινής, 
που γεννήθηκε στην Αθήνα την 15η Ιανουάριου του 1982, 
και ο οποίος θα καταλάβει τη θέση μέλους που θα παραι¬ 
τηθεί οικειοθελώς. Σε περίπτωση μη οικειοθελούς παραι- 
τήσεως μέλους ο Κωνσταντίνος Λεντάκης θα καταλάβει 
τη θέση μέλους που θα αποχωρήσει μετά από κλήρωση. 

4. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία τους δύο (2) Αντιπροέ¬ 
δρους, το Γραμματέα και τον Ταμία. 

5. Σε περίπτωση αποποίησης, παραίτησης, έκπτωσης, 
ανικανότητας, θανάτου ή ανπκατάστασης, για οποιονδή- 
ποτε λόγο, κάποιου από τα μέλη του Διοικητικού Συμβου¬ 
λίου, ή κενή θέση συμπληρώνεται με απόφαση των υπο¬ 
λοίπων μελών του Διοικητικού Συμβουλίου σύμφωνα με 
τις διατάξεις της συστατικής πράξης και του άρθρου 99 
του ΑΝ 2039/39. 

Κατά τον διορισμό νέων μελών θα προτιμώνται οι κατιό- 
ντες ή νόμιμοι σύζυγοι των κατιόντων της Φωτεινής Λε¬ 
ντάκη, του Κωνσταντίνου Ανδρέα Λεντάκη και του Βασι¬ 
λείου Ανδρέου Λεντάκη. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται η Πρόεδρος. 


7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ.3 του παρόντος άρθρου. 

Σε περίπτωση που κάποιο μέλος επιδεικνύει αδιαφορία 
ως προς τους σκοπούς και τη λειτουργία του Ιδρύματος 
ανεξάρτητα από την παρουσία του στις συνεδριάσεις α- 
νπκαθίσταται με απόφαση του Δ.Σ. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του Ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

10. Το Διοικητικό Συμβούλιο συνέρχεται τακτικά ανά 
τρίμηνο με έγγραφη πρόσκληση των μελών του, που α¬ 
πευθύνεται από τον Πρόεδρο τουλάχιστον πριν 15 ημέ¬ 
ρες από την ημερομηνία συνεδριάσεως, έκτακτα δε όσες 
φορές συγκληθεί από τον Πρόεδρο ή με αίτηση τριών (3) 
τουλάχιστον από τα μέλη του. 

11. Για τις συνεδριάσεις τηρούνται πρακτικά που κατα- 
χωρούνται σε ειδικό ντοσιέ και υπογράφονται από όλα τα 
μέλη του Διοικητικού Συμβουλίου που μετείχαν στις συ¬ 
νεδριάσεις. Αν κάποιος αρνηθεί να υπογράψει πρακτικό, 
η άρνησή του αναγράφεται στο Πρακτικό, που υπογρά¬ 
φεται από τον Πρόεδρο. 

ΑΡΘΡΟ 6 # 

Αρμοδιότητες του Διοικητικού Συμβουλίου 

1. Το Διοικητικό Συμβούλιο αποφασίζει για κάθε θέμα 
που αφορά στη διοίκηση και λειτουργία του Ιδρύματος, 
στη διαχείριση της περιουσίας και στη διάθεση των πό¬ 
ρων του, καθώς και για κάθε ενέργεια που σχετίζεται με 
την εκπλήρωση του σκοπού του, σύμφωνα με τις διατά¬ 
ξεις της συστατικής πράξης του παρόντος Οργανισμού 
του Ιδρύματος και του ΑΝ 2039/39 όπως ισχύει κάθε φο¬ 
ρά. Η εκπλήρωση του σκοπού του Ιδρύματος εναπόκειται 
στο ΔΣ. το οποίο μεριμνά για τη συνεχή και απαρέγκλιτη 
λειτουργία του, σύμφωνα με το άρθρο 109 του ισχύοντος 
Συντάγματος. Σε περίπτωση διαπίστωσης από το ΔΣ ότι ο 
σκοπός του Ιδρύματος έχει εκφύγει του οριζομένου από 
τους Ιδρυτές για οποιονδήποτε λόγο, μπορεί να προχω¬ 
ρήσει στη διάλυση του Ιδρύματος κατά τις διατάξεις του 
παρόντος. Το Διοικητικό Συμβούλιο αποφασίζει εξάλλου 
για την αναγκαιότητα και τη διαδικασία για τη διενέργεια 
κάθε είδους προμηθειών, έργων. 

2. Ειδικότερο το Διοικητικό Συμβούλιο: 

α. Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια Αρχή τον απολογισμό και προϋπο¬ 
λογισμό του Ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/39 και του από 
20/12/39 Β.Δ/τος (ΦΕΚ 522Α'). Μαζί με τον απολογισμό 
καταρτίζεται και υποβάλλεται και ο γενικός ισολογισμός 
της περιουσίας του Ιδρύματος. Καταρτίζει πρόγραμμα 
δράσεως για την υλοποίηση των σκοπών του Ιδρύματος. 







Μ 

β. Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών προς το Ιδρυμα, καθώς 
και για την ανακήρυξη Φίλων, Χορηγών, Δωρητών και Ευ¬ 
εργετών του Ιδρύματος. 

γ. Αποφασίζει την πρόσληψη του αναγκαίου προσωπι¬ 
κού του Ιδρύματος, εφόσον υπάρχει σχετική πίστωση 
στον προϋπολογισμό του, που έχει εγκριθεί, σύμφωνα με 
τους όρους των συλλογικών συμβάσεων εργασίας και τις 
διατάξεις της εργατικής νομοθεσίας. 

δ. Καθορίζει τις προϋποθέσεις για την απόκτηση της ι¬ 
διότητας των Φίλων του Ιδρύματος, καθώς και τα πλεονε¬ 
κτήματα που απολαμβάνουν, απονέμει τον τίτλο του «Χο¬ 
ρηγού», «Δωρητή», «Ευεργέτη» και «Μεγάλου Ευεργέτη» 
του Ιδρύματος και καθορίζει τα πλεονεκτήματα που απο¬ 
λαμβάνει ο καθένας. 

ε. Χορηγεί γενικές ή ειδικές εξουσιοδοτήσεις εκπροσώ¬ 
πησης του Ιδρύματος σε ένα ή περισσότερα μέλη του. 

στ. Αποφασίζει επί των εισηγήσεων που υποβάλλονται 
στην Επιστημονική Επιτροπή, την Επιτροπή Προγραμμα¬ 
τισμού, την Ομάδα Εργασίας ή άλλους επιστήμονες-συ- 
νεργάτεςτου Ιδρύματος. 

ζ. Καταρτίζει Εσωτερικούς Κανονισμούς Λειτουργίας 
του Ιδρύματος των Υπηρεσιών και του Προσωπικού του, 
καθώς και των Ομάδων Εργασίας ή Επιτροπών, οι οποίες 
δύναται να συσταθούν με απόφαση του Διοικητικού Συμ¬ 
βουλίου ή της Ομάδας Εργασίας, η οποία προβλέπεται 
στο άρθρο 10 του παρόντος. 

ΑΡΘΡΟ 7 

Αρμοδιότητες του Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α. Εκπροσωπεί το Ιδρυμα στα Δικαστήρια, στις Αρχές 
και στις σχέσεις του με κάθε τρίτο, αυτοπροσώπως ή με 
πρόσωπο που ορίζεται από αυτόν και εγκρίνεται με από¬ 
φαση του Διοικητικού Συμβουλίου. 

β. Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου δέκα πέντε (15) ημέρες πριν από τη συνεδρίαση. 

γ. Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία υπογράφει. 

Θέμα που δεν περιλαμβάνεται στην ημερήσια διάταξη 
δεν συζητείται από το ΔΣ, εκτός εάν πρόκειται για επεί¬ 
γουσα υπόθεση και συμφωνήσει γι’ αυτό η πλειοψηφία 
των παρόντων μελών του Δ.Σ. 

δ. Εισηγείται στο ΔΣ τα θέματα της συζήτησης ή αναθέ¬ 
τει σε άλλο μέλος του ΔΣ την εισήγηση διαφόρων θεμάτων. 

ε. Δίδει εντολή για την πληρωμή κάθε δαπάνης που πε¬ 
ριλαμβάνεται στον προϋπολογισμό που έχει εγκριθεί. Την 
εντολή αυτή υπογράφει ο Ταμίας του Ιδρύματος. 

στ. Υπογράφει τα έγγραφα και τα πρακτικά του Διοικη¬ 
τικού Συμβουλίου. 

ζ. Καταρτίζει την ετήσια έκθεση των πεπραγμένων του 
Διοικητικού Συμβουλίου. 

η. Αλληλογραφεί με τις αρχές και υπογράφει όλα τα έγ¬ 
γραφα του ιδρύματος προς τρίτους. 

θ. Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 


2. Ο Α’ Αντιπρόεδρος του Διοικητικού Συμβουλίου ανα¬ 
πληρώνει τον Πρόεδρό του, όταν αυτός απουσιάζει ή κω¬ 
λύεται και αυτόν ο Β’ Αντιπρόεδρος. 

Αρθρο 8 

Αρμοδιότητες του Ταμία 

1. Ο Ταμίας του Ιδρύματος: 

α. Εισπράττει τα έσοδα του Ιδρύματος εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β. Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

γ. Τηρεί και φυλάσσει τα διαχειριστικά βιβλία και στοι¬ 
χεία του Ιδρύματος. 

δ. Καταθέτει σε Τράπεζες τα εισπραττόμενα έσοδα του 
Ιδρύματος, έχοντας την ευχέρεια να παρακρατεί ένα πο¬ 
σό που είναι αναγκαίο για την πληρωμή δαπανών του Ι¬ 
δρύματος το ύψος του οποίου αποφασίζει το Δ.Σ. 

ε. Φροντίζει για την έγκαιρη κατάρτιση των απολογι¬ 
σμών προϋπολογισμών και ισολογισμών του Ιδρύματος, 
τους οποίους υποβάλλει στο Διοικητικό Συμβούλιο. 

2. Οταν ο ταμίας απουσιάζει ή κωλύεται αναπληρώνεται 
από άλλο μέλος του Διοικητικού Συμβουλίου που ορίζεται 
από αυτό. 

ΑΡΘΡΟ 9 

Αρμοδιότητες του Γραμματέα 

1. Ο Γραμματέας του Διοικητικού Συμβουλίου: 

α. Συνυπογράφει με τον Πρόεδρο κάθε έγγραφο: 
β. Επιμελείται της σύνταξης των πρακτικών του Διοικη¬ 
τικού Συμβουλίου και διεκπεραιώνει την αλληλογραφία. 

γ. Φυλάσσει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του Ιδρύματος και ευθύνεται 
για την καταστροφή ή απώλειά τους. 

2. Είναι δυνατόν οι υπό β) και γ) αρμοδιότητες του 
Γραμματέα να ανατίθενται με απόφαση του Διοικητικού 
Συμβουλίου σε τρίτο πρόσωπο, το οποίο έχει σχέση εντο¬ 
λής ή εξαρτημένης εργασίας, την ευθύνη όμως για τις ε¬ 
νέργειες τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει ένας από τους συμβούλους που ορίζεται από το 
Διοικητικό Συμβούλιο. 

ΑΡΘΡΟ 10 

Αρμοδιότητες Γ ενικού Διευθυντή 

1. Με απόφαση του ΔΣ του Ιδρύματος διορίζεται Γενι¬ 
κός Διευθυντής του Ιδρύματος. 

2. Ο Γενικός Διευθυντής του Ιδρύματος: 

α. Είναι επιστήμονας με εμπειρία στα θέματα που σχετί¬ 
ζονται με την εκπλήρωση των σκοπών του Ιδρύματος και 
αμοίβεται από το Ίδρυμα κατά το νόμο και τους όρους της 
σχετικής συμβάσεως απασχολήσεώς του. 

β. Είναι το κύριο εκτελεστικό όργανο του Ιδρύματος και 
προϊοταται του προσωπικού του. 

γ. Μετέχει συμβουλευτικά, χωρίς δικαίωμα ψήφου, στις 
συνεδριάσεις του Διοικητικού Συμβουλίου και εκτελεί τις 
αποφάσεις του. 

δ. Ασκεί εποπτεία και έλεγχο στο προσωπικό του Ιδρύ¬ 
ματος και εν γένει συντονίζει τη δραστηριότητα του Ιδρύ¬ 
ματος, σύμφωνα με τις αποφάσεις του ΔΣ αυτού. 

ε. Ο Γενικός Διευθυντής μπορεί να επικουρείται από Ο¬ 
μάδα Εργασίας, η σύνθεση και οι αρμοδιότητες της οποί¬ 
ας θα καθορισθούν με ειδικό οργανισμό, ο οποίος θα ε- 
γκρίνεται από το Διοικητικό Συμβούλιο. 


Τ 

στ. Σε περίπτωση που δεν υπάρχει διευθυντής και μέχρι 
του διορισμού του τα καθήκοντάτου ασκεί η Πρόεδρος. 

ΑΡΘΡΟ 11 

Επιστημονική Επιτροπή 

1. Ανώτατο Συμβουλευτικό όργανο του Ιδρύματος είναι 
η Επιστημονική Επιτροπή. Η Επιστημονική Επιτροπή γνω- 
μοδοτεί για κάθε επιστημονικό ζήτημα σχετικό με την εκ¬ 
πλήρωση του σκοπού του Ιδρύματος. Σε συνεργασία με 
το Διοικητικό Συμβούλιο μεριμνά για την εκπλήρωση του 
σκοπού του Ιδρύματος. 

2. Η Επιστημονική Επιτροπή του Ιδρύματος αποτελείται 
από 3-15 μέλη, εξαίρετους επιστήμονες και ανθρώπους του 
πνεύματος και των Τεχνών, ειδικούς σε ζητήματα που έχουν 
σχέση με το Ιδρυμα και την εκπλήρωση του σκοπού του. 

3. Τα μέλη της Επιστημονικής Επιτροπής ορίζονται με α¬ 
πόφαση του Διοικητικού Συμβουλίου, για τετραετή θητεία. 

4. Της Επιστημονικής Επιτροπής προίσταται μέλος της, 
εκλεγόμενο κατά πλειοψηφία των μελών της. 

5. Σε ορισμένα μέλη της ως άνω Επιτροπής δύναται να 
καταβάλλεται αμοιβή ύστερα από απόφαση του Δ.Σ. και 
εφόσον αποδεδειγμένα παρήγαν συγκεκριμένο έργο. 

ΑΡΘΡΟ 12 

Επιτροπή Προγραμματισμού 

1. Όργανο επίσης του Ιδρύματος είναι η Επιτροπή Προ¬ 
γραμματισμού. 

Η Επιτροπή Προγραμματισμού γνωμοδοτεί για κάθε ζή¬ 
τημα σχετικό με την οικονομική διαχείριση των πόρων του 
Ιδρύματος σε αναφορά με την εκπλήρωση του σκοπού 
του Ιδρύματος. 

2. Η Επιτροπή Προγραμματισμού του Ιδρύματος απο- 
τελείται από 3-15 μέλη, εξαίρετους επιστήμονες, οικονο¬ 
μολόγους και ανθρώπους του επιχειρηματικού κόσμου. 

3. Τα μέλη της Επιτροπής Προγραμματισμού ορίζονται 
με απόφαση του Διοικητικού συμβουλίου για τετραετή 
θητεία. 

4. Της Επιτροπής Προγραμματισμού προίσταται μέλος 
της εκλεγόμενο κατά πλειοψηφία μεταξύ των μελών της. 

5. Σε ορισμένα μέλη της ως άνω Επιτροπής δύναται να 
καταβάλλεται αμοιβή ύστερα από απόφαση του Δ.Σ. και 
εφόσον αποδεδειγμένα παρήγαν συγκεκριμένο έργο. 

ΑΡΘΡΟ 13 

Οικονομική Διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ιδίου έτους. Κατ’ εξαίρεση η 
πρώτη διαχειριστική περίοδος αρχίζει από την ημέρα δη¬ 
μοσίευσης στην εφημερίδα της Κυβέρνησης του σχετι¬ 
κού Π.Δ/τος έγκρισης της σύστασης του Ιδρύματος, η ο¬ 
ποία μπορεί να παραταθεί μέχρι την 31η Δεκεμβρίου του 
επόμενου ημερολογιακού έτους, με απόφαση του Διοικη¬ 
τικού Συμβουλίου που λαμβάνεται στην πρώτη συνεδρία¬ 
σή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/39 και του από 20- 12-1939 σχετικού Δ/τος 
(ΦΕΚ552Α). 


ΑΡΘΡΟ 14 
Βιβλία και Στοιχεία 

1. Από το Ίδρυμα τηρούνται υποχρεωτικά τα ακόλουθα 
βιβλία και στοιχεία. 

α. Βιβλίο πρωτοκόλλου εισερχομένων και εξερχομένων 
εγγράφων. 

β. Βιβλίο πρακτικών συνεδριάσεων του ΔΣ. 

γ. Βιβλίο λογιστικής παρακολούθησης, στο οποίο κατα¬ 
χωρίζονται κατά χρονολογική σειρά και με τη δέουσα λο¬ 
γιστική τάξη όλα τα έσοδα και έξοδα που γίνονται στη 
διάρκεια της χρήσης. 

δ. Βιβλίο απογραφών, στο οποίο καταχωρείται στο τέλος 
κάθε ημερολογιακού έτους ο ισολογισμός του Ιδρύματος. 

ε. Στελέχη αριθμημένων διπλότυπων αποδείξεων ει¬ 
σπράξεων και ενταλμάτων πληρωμών, θεωρημένα από 
τον Πρόεδρο. 

στ. Βιβλίο Εισηγήσεων, στο οποίο καταχωρούνται οι Ει¬ 
σηγήσεις και Γνωμοδοτήσεις που γίνονται από την Επι¬ 
στημονική Επιτροπή, την Επιτροπή Προγραμματισμού, 
τις Ομάδες Εργασίας ή άλλους Εμπειρογνώμονες. 

ζ. Βιβλίο - μητρώου υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34του από 18-8-1941 Καν.Δ/τος. 

2. Εκτός από τα ανωτέρω βιβλία και στοιχεία, το Διοικη¬ 
τικό Συμβούλιο μπορεί να αποφασίσει την τήρηση και άλ¬ 
λων βιβλίων και στοιχείων, εφόσον το κρίνει αναγκαίο για 
την παρακολούθηση της διαχείρισης της περιουσίας του 
Ιδρύματος και την εκπλήρωση του σκοπού του. 

ΑΡΘΡΟ 15 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 110 και 119 του Αστικού Κώδι¬ 
κα και τις διατάξεις του άρθρου 98 του ΑΝ 2039/39, ύστε¬ 
ρα από πρόταση του Διοικητικού Συμβουλίου αυτού. 

ΑΡΘΡΟ 16 

Διάλυση του Ιδρύματος - Τύχη της Περιουσίας του 

1. Το Ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος η κινητή και α¬ 
κίνητη περιουσία του θα περιέλθει σε φορέα που θα απο- 
φασιστεί από το Διοικητικό Συμβούλιο για τον αυτό ή πα¬ 
ρεμφερή κοινωφελή σκοπό. 

Στους Υπουργούς Εσωτερικών-Δημόσιας Διοίκησης 
και Αποκέντρωσης, Εθνικής Παιδείας και Θρησκευμάτων, 
Πολιτισμού, Τύπου και Μέσων Μαζικής Ενημέρωσης και 
τον Υφυπουργό Οικονομικών αναθέτουμε τη δημοσίευση 
και την εκτέλεσή του. 

Αθήνα, 15 Ιανουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ.ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 
ΕΣΩΤΕΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕ ΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓΙΟΣ ΔΡΥΣ 


ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΑΜΑΤΩΝ ΠΟΛΙΤΙΣΜΟΥ 

ΓΕΡΑΣΙΜΟΣ ΑΡΣΕΝΗΣ ΕΥΑΓ. ΒΕΝΙΖΕΛΟΣ 


ΤΎΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΔΗΜΗΤΡΙΟΣ ΡΕΠΑΣ 


Ί 

Αριθ. Φ. 415/ΑΔ. 830056 Σ.6 (2) 

Καθορισμός Οργανικών Θέσεων Εθελοντών Μακράς 
Θητείας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α) Το Ν. 1848/1989 «Προέλευση των Μονίμων Αξιωματι¬ 
κών του Οικονομικού και του Στρατολογικού Σώματος 
των Ενόπλων Δυνάμεων» ΦΕΚ112/τ.Α/8.5.89. 

β) Το Ν. 2109/1992 «Ρύθμιση θεμάτων εκπαιδεύσεως, 
στρατολογίας, καταστάσεων του προσωπικού των Ενό¬ 
πλων Δυνάμεων και άλλες διατάξεις» ΦΕΚ 205/τ.Α7 
29.12.92. 

γ) Το Π.Δ. 21/1991 «Εθελοντές - Εθελόντριες Μακράς 
Θητείας» ΦΕΚ 9/τ.Α74.2.91. 

δ) Την υπ’ αριθ. 45/20.10.98 απόφαση του Συμβουλίου 
Κρίσεων Υπαξιωματικών της Πολεμικής Αεροπορίας. 

ε) Την υπ’ αριθμόν 172/4.12.98 απόφαση του ΑΑΣ/Ολο- 
μελείας. 

στ) Την υπ’ αριθμό πρωτοκόλλου 29261/7.10.96 κοινή α¬ 
πόφαση του Πρωθυπουργού και του Υπουργού Εθνικής 
Άμυνας «Ανάθεση αρμοδιοτήτων Υπουργού Εθνικής Άμυ¬ 
νας στον Υφυπουργό Εθνικής Άμυνας» ΦΕΚ 933/τ.Β7 
10.10.96, αποφασίζουμε: 

2. Καθορίζουμε διακόσιες είκοσι (220) οργανικές θέσεις 
Εθελοντών Μακράς Θητείας, εκ του συνόλου των οργα¬ 
νικών θέσεων των Εθελοντών Πενταετούς Υπηρεσίας της 
Πολεμικής Αεροπορίας, υπολογιζόμενες στο βαθμό του 
Αρχισμηνία. 

3. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

4. Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί όπου πρέπει. 

Αθήνα, 11 Ιανουάριου 1999 

Ο ΥΦΥΠΟΥΡΓΟΣ 

ΔΗ ΜΗΤΡΙΟΣ ΑΠΟΣΤΟΛΑΚΗΣ 

-Φ- 

Αριθ. 2087723/9236/Α0024 (3) 

Τροποποίηση της 94786/22.5.1967 απόφασης του Υ¬ 
πουργού Οικονομικών. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 «Διαχείριση Νομικών 
Προσώπων από την Τράπεζα της Ελλάδος». 


2. Το από 7.10.1958 Β. Δ/γμα (ΦΕΚ 175/Α/24.10.1958) 
Τροποποίηση του από 20.1.1932 Π. Δ/τος. 

3. Το Π.Δ. 496/1974 «Περί Λογιστικού Ν.Π.Δ.Δ.». 

4. Την απόφασή μας αριθ. 94786/22.5.1967 «Ανάθεση 
της διαχείρισης του Ταμείου Επικουρικής Ασφάλισης Τα¬ 
μείου Νομικών» στην Τράπεζα της Ελλάδος. 

5. Την αριθ. 133/653/16.7.1996 (ΦΕΚ 653/Β/30.7.1996) 
απόφαση του Υπουργού Εργασίας και Κοινωνικών Ασφα¬ 
λίσεων δημιουργίας στο εν λόγω Ταμείο δύο κλάδων ήτοι 
κλάδο σύνταξης και κλάδο Πρόνοιας. 

6. Το αριθ. 24761/28.12.1998 έγγραφο της Τράπεζας 
της Ελλάδος με το οποίο ζητείται να ανατεθεί στο Κεντρι¬ 
κό Κατ/μα η Ταμειακή διαχείριση του Ταμείου Επικουρι¬ 
κής Ασφάλισης Ταμείου Νομικών - Κλάδος Πρόνοιας και 
της τροποποίησης του υφιστάμενου Λογ/σμού για κάλυ¬ 
ψη αναγκών του κλάδου Σύνταξης. 

7. Την απόφαση του Υπουργού Οικονομικών αριθ. 
2000019/13/0004/2.1.1997 «Μεταβίβαση της εξουσίας να 
υπογράφουν με εντολή Υπουργού στο Γεν. Γραμματέα, 
Γεν. Δ/ντές, Προϊσταμένους Δ/νσεων κ.λπ.». 

Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Ταμείου Επι¬ 
κουρικής ασφάλισης Ταμείου Νομικών αλλά επιλύονται 
θέματα διαδικαστικά, αποφασίζουμε: 

α) Τροποποιούμε την απόφασή μας αριθ. 
94786/22.5.1967 και ορίζουμε όπως ο τηρούμενος στην 
Τράπεζα της Ελλάδος - Κεντρικό Κατ/μα Λογ/σμός του 
Ταμείου Επικουρικής Ασφάλισης Ταμείου Νομικών που θα 
καλύπτει αποκλειστικά τις ανάγκες του κλάδου Σύνταξης 
και 

β) Αναθέτουμε στην Τράπεζα της Ελλάδος - Κεντρικό 
Κατ/μα τη διαχείριση του λογ/σμού του Ταμείου Επικου¬ 
ρικής Ασφάλισης Ταμείου Νομικών - κλάδος Πρόνοιας α¬ 
πό 1.1.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 1999 
Με εντολή Υπουργού 
Ο Διευθυντής 
ΧΑΡΑΛΑΜΠΟΣ ΣΤ. ΛΑΓΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βί. 9 Γ 

ΙΝΤΕΗΝΕΤ: ΗοΙ.ςΓ 
θ-ηιβϊΙ: ηνβδ @ ΐΊοΙ.ςιτ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε, - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327-Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 633 

ΤΙΜΗ ΦΥΛΛΩΝ ' Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^πό 8 σελίδες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού ΚΑ.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 - . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 - . 750 » . 

5.000 » . 250 * . 

10.000 >· . 500 » . 

3.000 » . 150 » . 

ΙΟ.ΟϋΟ * . 500 « . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε,Π.Ε. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' [ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


τ 

















